De voa oijm Martin Bormann oglastetn "Ankäufe" auf am Obasoijzbeag san natuagmäß net auf groaße Gengliab gstoßn.[3] Dennoch hot se da Widastond geng des Naziregime in Grenzn ghoijtn. Oanzig bekonnta unn zum Doud varuatäijta, spada auf Lemnslong begnodigta Regimekritika Berchtsgoana Heakunft woa da Kriß Rudolf, dea seinazeit in Wien oijs a Privatdozent an Leastuij inneghobt hot unn glei noch am Oschluss 1938 a Leavabot ausgsprochan kriagt hot.  Voa Oat san in jena Zeit immahin aa no de Berchtsgoana Weihnochtsschitzn bei da Entnazifizierung wenga ihra Hintatreibung vo de nazistischn Rituale oijs widastondsähnliche Gruppn eistuft woan.[4]